عوسمان عەبدولعەزیز

مەلا عوسمان عەبدولعەزیز ناوی تەواوی عوسمان عەبدولعەزیز کوڕی محەممەد کوڕی مستەفایە، یەکێکە لە زانایانی ئایینی کوردستانی باشوور و بە تایبەتی شاری هەڵەبجە. دامەزرێنەری حیزبی بزووتنەوەی ئیسلامی کوردستانە لە ساڵی ١٩٨٧. 



ژیانی
مەلا عوسمان لە ساڵی ١٩٢٢ز لە گوندی پریسی سەروو لە ھەڵەبجە لە خێزانێکی دیندار لەدایکبووە. باوکی مەلا عەبدولعەزیز مامۆستای مزگەوتی گوندی پریس بووە و حوجرە و فەقێی ھەبووە. مەلا عوسمان سەرەتای خوێندنی لە گوندی پریس و لە حوجرەکەی باوکی دەست دەکات بە خوێندن و وانەی قورئان و زمانی عەرەبی و فارسی و چەندین وانەی تری وەک نەحو و سەرف لای باوکی و فەقێکانی باوکی دەخوێنێت. پاشان لە گوندەکەی خۆیانەوە دەڕوات بۆ گوندی تریفە و لای مامۆستا مەلا ساڵح عەبدولکەریم (مەلا ساڵحی گەورە)، کە ئامۆزای خۆی بوو ھەموو زانستە سەرەکییەکان دەخوێنێت.

مەلا عوسمان تا تەمەنی ١٨ ساڵی ھەموو زانستە دینی و زمانییەکانی تەواو کردووە، پاشان لە ساڵی ١٩٣٥ز لای مەلا عەبدولعەزیزی باوکی ئیجازەی مەلایەتی وەردەگرێت. مەلا عوسمان لە ژیانیدا زیاتر لە (٥٠) ساڵ دەرسی وتووەتەوە و خزمەتی مزگەوتەکانی کوردستان کردووە.

لە ڕێکەوتی ١٢ی ئایاری ١٩٩٩ دا لە دیمەشقی پایتەختی سووریا کۆچی دوایی کرد و تەرمەکەی بە قەرەباڵغیەکی نەدیدە ھێنایانەوە بۆ ھەڵەبجە لەلای (عەتیە)ی خێزانی و شەھید زوبەیری کوڕیدا بەخاک سپێردرا.

بەرهەمەکانی

١_تەفسیری قورئانی پیرۆز

٢_شەرحی فەرموودەکانی سەحیحی بوخاری

٤_شەرحی فەرموودەکانی سەحیحی موسلیم

٣_تحفة الإخوان في علوم القرآنتەفسیری ڕامان لە مانا و مەبەستی قورئان، ئەحمەد کاکە مەحموود، چاپ ساڵی ٢٠٢٠

سەرچاوە
بەرنامەی لاپەڕەکانی تەمەن لە کەناڵی سپێدە- مەلا عوسمان عەبدولعەزیز 

پەراوێز

پۆل:لەدایکبووانی ١٩٢٢
پۆل:مردووانی ١٩٩٩
پۆل:سیاسەتوانانی کورد
پۆل:زانایانی ئایینی باشووری کوردستان
پۆل:سەرکردەکانی کورد
پۆل:ئیسلامییەکانی کورد
پۆل:ناسیۆنالیستە کوردەکان
پۆل:لیکۆڵەرەوە ئیسلامییەکان